Il-Presidenza Finlandiża tal-Kunsill, il-Kummissjoni Ewropea u l-Iżvizzera jiltaqgħu fil-COP25 f'Madrid biex iħabbru li l-Iżvizzera u l-UE jingħaqdu fl-ipprezzar tal-karbonju Is-sistema għall-iskambju ta' kwoti tal-emissjonijiet kif tappoġġa l-objettivi klimatiċi tal-UE? Fl-1 ta' Jannar 2020, l-Iżvizzera ser issir l-ewwel pajjiż li jorbot b'suċċess is-sistema għall-iskambju ta' kwoti tal-emissjonijiet tal-gassijiet serra tiegħu mas-sistema għall-iskambju ta' kwoti tal-emissjonijiet tal-UE (EU ETS). Dan itemm proċess li dam kważi għaxar snin. Fis-17 ta' Diċembru 2010, il-Kunsill awtorizza lill-Kummissjoni Ewropea tiftaħ negozjati mal-Konfederazzjoni Żvizzera għal dan il-ftehim. Il-proċeduri formali għar-rabta issa tlestew, u l-ftehim jista' jidħol fis-seħħ fl-1 ta' Jannar 2020. L-EU ETS hija waħda mill-għodod ewlenin għat-tnaqqis kosteffikaċi tal-emissjonijiet ta' gassijiet serra, b'mod partikolari minn industriji li jużaw ħafna enerġija u impjanti tal-enerġija. Dan il-ftehim ser ikun ta' benefiċċju reċiproku għall-UE u l-Konfederazzjoni Żvizzera, peress li r-rabta bejn sistemi ta' limitu u skambju tista' żżid id-disponibbiltà ta' opportunitajiet ta' tnaqqis u ttejjeb il-kosteffiċjenza tal-iskambju ta' kwoti tal-emissjonijiet. Kuntest L-iżvilupp ta' suq internazzjonali tal-karbonju li jaħdem sew permezz ta' rabta minn isfel għal fuq tal-iskemi għall-iskambju ta' kwoti tal-emissjonijiet huwa għan tal-politika fit-tul tal-UE u tal-komunità internazzjonali. Dan jgħin biex jikkontribwixxi għall-objettivi klimatiċi skont il-Ftehim ta' Pariġi. Skont ir-regoli tal-EU ETS, din tista' tintrabat ma' sistemi oħra għall-iskambju ta' kwoti tal-emissjonijiet sakemm dawn ikunu obbligatorji, ikollhom limitu assolut fuq l-emissjonijiet u jkunu kompatibbli magħha, kif inhu l-każ fis-sistema Żvizzera. Fis-17 ta' Diċembru 2010, il-Kunsill awtorizza lill-Kummissjoni Ewropea tiftaħ negozjati mal-Konfederazzjoni Żvizzera għal dan il-ftehim. Fl-10 ta' Novembru 2017, il-Kunsill awtorizza l-iffirmar u l-applikazzjoni proviżorja tal-ftehim. Madankollu, biex il-ftehim jidħol fis-seħħ b'mod sħiħ, kien meħtieġ li l-ETS Żvizzera tkopri l-avjazzjoni. L-Iżvizzera issa daħħlet fis-seħħ ir-regoli kollha meħtieġa li jestendu l-ETS tagħha għall-avjazzjoni, u l-ftehim ġie emendat skont dan, u b'hekk sar possibbli li jidħol fis-seħħ. Wara sar l-iskambju formali tal-istrumenti ta' approvazzjoni jew ratifika miż-żewġ partijiet, li jfisser li l-ftehim jista' jidħol fis-seħħ fl-1 ta' Jannar 2020. Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta' kwoti tal-emissjonijiet ta' gassijiet serra tagħhom Approvazzjoni tal-ftehim li jikkollega l-iskemi għall-iskambju ta' kwoti tal-emissjonijiet tal-UE u l-Iżvizzera (stqarrija għall-istampa, 10 ta' Novembru 2017) Riforma tal-Iskema tal-UE għall-Iskambju ta' Kwoti tal-Emissjonijiet: il-Kunsill japprova regoli ġodda għall-perjodu bejn l-2021 u l-2030 (stqarrija għall-istampa, 27 ta' Frar 2018)